Visakha Cricket Stadium
హాట్‌ కేకుల్లా విశాఖ వన్డే టిక్కెట్లు
న్యూఢిల్లీ: టీమిండియా,న్యూజిలాండ్‌ మధ్య విశాఖ పట్నంలో జరుగనున్న అయిదవ వన్డే మ్యాచ్‌ టికెట్లు హాట్‌ కేకుల్లా విక్రయం జరిగింది. కాగా అయిదవ వన్డే కోసం ఈనెల 25 నుంచి టికెట్ల విక్రయాలు మొదలయ్యాయి.దీంతో నగరంలోని 20 ఈ సేవ కేంద్రాల్లో విక్రయానికి ఉంచిన టికెట్ల కోసం క్రికెట్‌ అభిమానులు క్యూ కట్టారు.కాగా మొత్తం 12 వేల టికెట్లకు తొలి రోజు 10,500 టికెట్లు అమ్ముడయ్యాయి.అరగంటలోనే పది వేల టికెట్లు హాట్‌ కేకుల్లా అమ్ముడైనట్లు అధికారులు అధికారిక ప్రకటన చేశారు.వెయి రూపాయల టికెట్లు 5,900 విక్రయించగా, 1500,2 వేల రూపాయల టికెట్లు కొన్ని మిగిలాయని తెలిపారు.నగరంలోని 20 ఈ సేవా కేంద్రాల్లో టికెట్ల విక్రయం ప్రారంభించారు.కాగా 400 ధరగా నిర్ణయించిన రెండు వేల టికెట్లు మొదటి అరగంటలోనే అయిపోయాయి.అలాగే 5 వేల,3 వేల టికెట్లు కూడా విక్రయమయ్యాయి.ఇదిలా ఉంటే విశాఖ వాసులు ఎంతో ఆసక్తిగా ఎదురుచూస్తున్న అయిదవ వన్డేకి తుపాను గండం పొంచి ఉంది.కాగా తూర్పు బంగాళాఖాతంలో ఏర్పడిన తుపాను కోస్తా దిశగా పయనిస్తుంది.దీని ప్రభావం 27,28,29 తేదీల్లో భారీ వర్షాలు పడే అవకాశం ఉండటంతో మ్యాచ్‌ నిర్వహణపై సందేహాలు వ్యక్తమవుతున్నాయి